Mehmed-beg Kapetanović Ljubušak

Mehmed-beg Kapetanović Ljubušak bio je bošnjački pisac, političar i sakupljač duhovnog narodnog blaga svoga naroda.
Od 1893. obavljao je i dužnost sarajevskog gradonačelnika.

 Biografija 
Rođen je krajem 1839. u ljubušanskom mjestu Vitina, u bošnjačkoj plemičkoj porodici koja je iznjedrila još nekoliko poznatih ličnosti u bošnjačkom nacionalnom korpusu.

Završio je medresu u Ljubuškom i učio orijentalne jezike. Službovao je u nekoliko gradova da bi 1878. došao u Sarajevo, gdje je i ostao do svoje smrti.
Nakon smrti tadašnjeg gradonačelnika Sarajeva Mustafe Fadilpašića, 1893. postaje gradonačelnik i na toj dužnosti ostaje do 1899, kad se zbog bolesti povlači.
Tokom mandata gradonačelnika glavni projekt na kojem je radio bilo je uvođenje električne energije u gradu. Tako je 1. maja 1895, Sarajevo po prvi put dobilo električno osvetljenje a do tada su se za rasvjetu sarajevskih ulica koristile uljane svjetiljke. Također, na isti dan, Sarajevo je postalo jedan od prvih gradova na svijetu sa električnim tramvajima koji su tada zamijenili tramvaje s konjskom vučom.

U julu 1898. doživio je moždani udar nakon čega se brzo oporavio, a aprila sljedeće godine odrekao se položaja gradonačelnika. Umro je 28. jula 1902. u 62. godini života.

Krajem 19. vijeka po Bosni i Hercegovini i susjednim krajevima bavio se sakupljanjem narodnog blaga. Objavio je nekoliko knjiga, a poznata mu je knjiga Narodno blago (1888). U drugoj knjizi, Istočno blago (1896), sabrao je i preveo nove turske, arapske i perzijske poslovice i mudre rečenice. Tarih na njegovom nišanu s jedne je strane na perzijskom, a s druge na bosanskom jeziku, ali na arapskom pismu. Zapis je ispisan krupnim talik pismom na perzijskom jeziku, čiji sadržaj u prijevodu glasi:

Ova vrsta dokumenta potvrđuje da se Kapetanović, čiji je pseudonim Muhibi, bavio i književnim radom i da je bio "pametan čovjek", "pjesnik, historičar i čovjek dobrih osobina".

 Značajna djela 
 Risale i ahlak (1883)
 Što misle muhamedanci u Bosni? (1886)
 Narodno blago (1887)
 Boj pod Banjomlukom 1737. (1888)
 Budućnost ili napredak muhamedanaca u Bosni i Hercegovini (1893)
 Istočno blago (1896)

 Reference 

Vanjski linkovi
Tarih: Mehmed beg Kapetanovic Ljubusak. Televizija Sarajevo, 3. februar 2015.

Kategorija:Rođeni 1839.
Kategorija:Umrli 1902.
Kategorija:Gradonačelnici Sarajeva
Kategorija:Biografije, Ljubuški
Kategorija:Bošnjaci
Kategorija:Bosanskohercegovački političari